**הנחיות עבודה לליווי סטודנט במהלך הדוקטורט**

המסמך נועד להסדיר נהלי הגשת הצעות מחקר ודו"חות התקדמות במהלך הדוקטורט

**מידע כללי ולוח זמנים – לתלמידי דוקטורט רגיל**

הרשמה – ינואר עד אפריל

מיונים והודעות קבלה – מאי

תחילת לימודים – סמסטר א' – של השנה שלאחר המיונים. הקבלה לסמסטר א' בלבד

**משך הלימודים בביה"ס – 4 שנים.**

**לוח הזמנים המחייב (על פי תקנון ביה"ס)**

**תחילת לימודים – סמסטר א' של שנה"ל**

**תחילת השנה השנייה**

כשנה לאחר תחילת הלימודים, בחודשים אוקטובר-נובמבר על הסטודנט להגיש הצעת מחקר.

במידה ונדרש זמן נוסף לכתיבת ההצעה תוגש בקשה בכתב לוועדת הדוקטורט לצורך קבלת אישור על כך.

בדרך כלל ניתן להאריך ב - 3 חודשים (עד סוף דצמבר).

**תחילת השנה השלישית**

כשנה לאחר הגשת הצעת המחקר – דו"ח התקדמות ראשון

במידה ונדרש זמן נוסף לכתיבת דו"ח התקדמות תוגש בקשה בכתב לוועדת הדוקטורט כחודשיים לפני התאריך המתוכנן לצורך קבלת אישור על כך.

**אמצע השנה הרביעית**

כשנה וחצי לאחר דו"ח ההתקדמות הראשון – דו"ח התקדמות מסכם

במידה ונדרש זמן נוסף לכתיבת דו"ח ההתקדמות המסכם תוגש בקשה בכתב לוועדת הדוקטורט כחודשיים לפני התאריך המתוכנן לצורך קבלת אישור על כך.

**סוף השנה הרביעית**

הגשת עבודת הדוקטורט לשיפוט.

במידה ונדרש זמן נוסף לסיום עבודת הדוקטורט והגשתה, תוגש בקשה בכתב לוועדת הדוקטורט לצורך קבלת אישור על כך.

**לתשומת לבכם**

לוח הזמנים של ביה"ס סגול לא בהכרח זהה ללוחות הזמנים הנהוגים בפקולטות השונות.

אנא הקפידו לעבוד על פי לוח הזמנים הזה.

**תלמידי דוקטורט ישיר**

השנה הראשונה בדוקטורט ישיר היא שנת רוטציות, בסיומה עוברים וועדת כשירות.

לאחר עמידה בוועדת הכשירות – הם מתחילים את השנה הראשונה ללימודי הדוקטורט הרגיל, ככל תלמיד דוקטורט, והשלבים ולוחות הזמנים הרשומים לעיל – תקפים לגביהם**.**

**דו״חות רוטציות וועדת כשירות**

בתום כל רוטציה (סוף פברואר – תחילת מרץ וסוף יולי – אמצע אוגוסט) על הסטודנט להגיש דו"ח סיכום של הרוטציה (4 עמודים לכל היותר) (***הנחיות לכתיבת דו"ח רוטציה - נספח 4)***

וועדת הכשירות מתקיימת בדרך כלל בספטמבר, ולקראתה על הסטודנט להכין מצגת. ***(הנחיות לבניית המצגת - נספח 5)***

לאחר עמידה בוועדת הכשירות – הם מתחילים את הדוקטורט, ועליהם לפעול לפי השלבים של דוקטורט רגיל.

**הגשת הצעת מחקר (תחילת שנה שנייה)**

***(הנחיות לכתיבת הצעת מחקר - נספח 1)***

לכל סטודנט לדוקטורט תוקם וועדה מלווה מקצועית המונה שלושה חברים: שני מרצים בעלי דרגה אקדמית "מרצה בכיר" ומעלה באוניברסיטת מחקר ומנחה הדוקטורט.

מטרת הוועדה ליווי מקצועי של עבודת הדוקטורט, ושמירה על היקף, רמה, ייחודיות של עבודת דוקטורט, אשר יאפשר כתיבת תיזה העומדת בתנאי עבודת דוקטורט. הוועדה תוודא מצד אחד שהדרישות מהסטודנט סבירות ומצד שני שעבודת הדוקטורט מתקדמת בקצב סביר.

יו"ר הוועדה המלווה חייב להיות חבר סגל של ביה"ס הסגול וחבר נוסף יכול להיות מהאוניברסיטה או מחוץ לה.

* המנחה ימליץ לוועדת הדוקטורט דרך מזכירות תארים מתקדמים של ביה"ס על 4-5 שמות אפשריים, אשר יכולים מניסיונם ומידיעותיהם בתחום לתרום לקידום הדוקטורט.
* וועדת הדוקטורט של ביה"ס תקרא את הצעת המחקר (או אבסטרקט הצעת המחקר) שהועברה למזכירות ותמליץ על חברי הוועדה המלווה, מתוך הרשימה שהועברה ע"י מנחה או תציע שמות נוספים. במידה והוצעו שמות נוספים, תוודא הוועדה שאין ניגוד אינטרסים עם מנחה הדוקטורט.
* המנחה יוודא עם חברי הוועדה המלווה שהוצעו שהם מסכימים ויכולים לשמש כחברי וועדה ויחד עם הסטודנט יתאמו פגישה להצגת הצעת המחקר ויעבירו את ההצעה לחברי הוועדה ולמזכירות תארים מתקדמים של ביה"ס.
* המנחה יידע את מזכירות ביה"ס מי חברי הוועדה המלווה ולמתי נקבעת עימם הפגישה, כדי שהם יקבלו כתב מינוי וטופס חוות דעת למלא, שחיוני לצורך העברת החומר לאישור מדור תלמידי מחקר.

**הגשת דו"חות התקדמות (תחילת שנה שלישית ואמצע שנה רביעית)**

***(הנחיות לכתיבת דו"ח התקדמות - נספח 2)***

* במהלך הדוקטורט על הסטודנט להגיש דו"ח התקדמות אחת לשנה (בתחילת השנה השלישית והרביעית ללימודיו).
* את דו"חות ההתקדמות יש להעביר לוועדה המלווה ולתאם עימם פגישה לדיון בדו"חות.
* מזכירות בית הספר תתזכר את המנחה והסטודנט כ 3 חודשים לפני תאריך היעד של הגשת דו״ח ההתקדמות.
* האחריות על העברת הדו"חות לוועדה המלווה ועל תיאום הפגישה עימם היא של המנחה בשיתוף הסטודנט.
* למזכירות בביה"ס יש להעביר את דו"חות ההתקדמות וליידע למתי נקבעות הפגישות עם הוועדה המלווה, שכן על הוועדה המלווה למלא טופס לאחר כל דו"ח ולהעבירו למזכירות.
* טופסי חוות הדעת על דו"חות המחקר חיוניים לצורך סגירת התיק בעת הגשת הדוקטורט
* במידה ונדרש זמן נוסף לכתיבת דו"ח התקדמות תוגש בקשה בכתב לוועדת הדוקטורט לצורך קבלת אישור על כך.

**הגשת עבודת הדוקטורט לשיפוט (סוף שנה רביעית)**

בתום 4 השנים על התלמיד להגיש את עבדות הדוקטורט לשיפוט.

***(הנחיות לכתיבת עבודת המחקר - נספח 3)***

**נספח 1 - הנחיות להגשת הצעת המחקר**

**לתלמידי תואר שלישי בבית הספר סגול למדעי המוח**

על מנת להביא לאחידות בהיקף ודרישות לתלמידי תואר שלישי בבית הספר סגול למדעי המוח, להלן הנחיות לגבי ארגון וכתיבת הצעת המחקר ודו"חות ההתקדמות.

**הצעת המחקר:**

על התלמיד להגיש לוועדת הדוקטורט היחידתית הצעת מחקר המתאימה לשמש בסיס לעבודת דוקטור, ייחודית וחדשנית והתורמת לשטח הנחקר. ההצעה תוגש שנה לאחר תחילת הלימודים לדוקטורט במסלול הרגיל או שנה אחרי בחינת הכשירות במסלול הישיר לדוקטורט.

ההצעה תכלול את הסעיפים הבאים:

* דף שער

דף השער יכלול תאריך הגשת הצעת המחקר, החוג אליו משתייך התלמיד, שם בית הספר סגול למדעי המוח, נושא העבודה בעברית ובאנגלית, שם התלמיד, תעודת זהות של התלמיד, שם המנחה וחתימתו. אם יש יותר ממנחה אחד, יישא דף השער את השמות והחתימות של כל המנחים.

אם ההצעה מוגשת לאחר תיקון, יצוינו על דף השער תאריך ההגשה הראשון ותאריך ההגשה של ההצעה המתוקנת.

* תקציר - עד עמוד 1.
* הקדמה - מטרת ההקדמה היא להוביל את הקורא מהשטח הכללי עד להבנת הבעיה הנחקרת. אורך מומלץ כ 1-2 עמודים.
* מטרות המחקר - מומלץ להתחיל עם היפותזה, הפרדיקציות שנובעות מההיפותזה שמהוות את הבסיס למטרה כללית, וכן לציין מטרות ספציפיות שיופיעו כסעיפים - עד חצי עמוד.
* חשיבות המחקר - אופציונאלי, עד חצי עמוד.
* תכנית המחקר ושיטות - תכנית המחקר תהיה בנויה בהתאם לסעיפי מטרות המחקר. כל פרק (מטרה) יכלול בתוכו את הגישה הניסויית, התייחסות להיפותזה ולנקודות צומת להמשך הדרך. השיטות יכתבו כחלק מתכנית העבודה או כסעיף נפרד. רמת הפירוט של השיטות צריכה להיות עקרונית ומומלץ להימנע מפירוט יתר. עד 5 עמודים.
* תוצאות ראשוניות - מטרת קטע זה להראות שהמחקר הוא בר ביצוע. התוצאות המוצגות אמורות להיכתב בקיצור תוך התייחסות להקשרם למטרות המחקר. אין טעם להוסיף תוצאות שאינן קשורות ישירות לתכנית המחקר. מיקום קטע זה בהצעה הוא לשיקולו של התלמיד בהתאם לנוחיות הכתיבה והקריאה. עד 4 עמודים.
* רשימת מקורות (ביבליוגרפיה)

מספר העמודים מתייחס לכתיבה ברווח של 1.5 ובגודל פונט 12.

את ההצעה המודפסת יש להגיש ל: רותי וולף, מזכירת תארים מתקדמים בבית הספר סגול למדעי המוח, בניין ווב חדר 514ב, טלפון: 03-6409385 ובמקביל יש להעביר קובץ אלקטרוני בפורמטPDF באמצעות דואר אלקטרוני לכתובת [ruthiw@tauex.tau.ac.il](mailto:ruthiw@tauex.tau.ac.il)

להצעת המחקר יש לצרף את נספח ב' מתוך תקנון ניגוד עניינים של מדור תלמידי מחקר

**וועדה מלווה**

הרכב הוועדה המלווה

יו"ר הוועדה: חבר סגל בבית הספר סגול למדעי המוח בדרגת מרצה בכיר ומעלה

חברי וועדה נוספים: שני מרצים בעלי דרגה אקדמית "מרצה בכיר" ומעלה הבקיאים בתחום ומנחה הדוקטורט

מינוי חברי הוועדה המלווה:

המנחה ימליץ לוועדת דוקטורט דרך מזכירות תארים מתקדמים של בית הספר על 4-5 אנשי סגל מהתחום שעשויים לשמש כחברי הוועדה (אשר יכולים מניסיונם ומידיעותיהם בתחום לתרום לקידום הדוקטורט).

הוועדה היחידתית תמליץ על חברי הוועדה המלווה, מתוך הרשימה שהועברה ע"י מנחה או תציע שמות נוספים. במידה והוצעו שמות נוספים, תוודא הוועדה שאין ניגוד אינטרסים עם מנחה הדוקטורט.

על המנחה להודיע לחברי הוועדה המלווה על חברותם ולקבל את הסכמתם לשמש כחברי וועדה.

על המנחה והסטודנט לתאם עם חברי הוועדה המלווה מועד לקיום הפגישה להצגת הצעת המחקר, וזאת בתוך חודש מיום בחירת חברי הוועדה.

קביעת מועד לפגישת הוועדה המלווה

מועד הצגת הצעת המחקר בפני הוועדה המלווה והדיון בה יהיה לא יאוחר מחודש ממועד מינוי הוועדה.

באחריות התלמיד והמנחה לתאם מול כל חברי הוועדה המלווה מועד להתכנסות הוועדה.

להתכנסות הוועדה יכין התלמיד מצגת של כ 20 דקות לכל היותר, שתהווה בסיס לשיחה בזמן המצגת.

פגישות הוועדה המלווה

הוועדה תתכנס 3 פעמים במהלך הדוקטורט:

אישור הצעת המחקר

אישור דוח התקדמות ראשוני

אישור דוח התקדמות מסכם

הצעת המחקר ודו"חות ההתקדמות יוצגו ע"י הסטודנט לחברי הוועדה **ללא המנחים בשלב הראשון של כל פגישה של הוועדה.**

**לקראת סוף כל פגישה -  המנח/ים יצטרפו לדיון על נקודות שדורשות ליבון והבהרה נוספת, אם ישנן כאלו.**

אישור ההצעה והמלצות הוועדה:

הוועדה המלווה תוציא דו"ח עם סיכום והמלצות.

המלצות הוועדה המלווה יילקחו בחשבון וייושמו בהמשך עבודת הדוקטורט.

המלצה על אישור הצעת המחקר תועבר לוועדה האוניברסיטאית. תלמיד שהצעת המחקר שלו אושרה גם בוועדה האוניברסיטאית יתקבל כתלמיד שלב ב'.

**נספח 2 - הנחיות לכתיבת דו"חות התקדמות**

דו"ח התקדמות יוגש לוועדה המלווה של תלמיד ולאחר אישורם לוועדה היחידתית של בית הספר, כשנה לאחר הגשת הצעת המחקר ויכיל את הסעיפים הבאים.

* תקציר - עד 1 עמוד. יכלול אזכור של מטרות המחקר העיקריות ויתמצת את ההישגים עד כה כולל פרסומים מדעים אם היו.
* הקדמה - מטרת ההקדמה היא להוביל את הקורא בקצרה מהשטח הכללי עד לשאלות עליהן עונות התוצאות המוצגות.
* תוצאות המחקר - קטע זה ייכתב כמו חלק תוצאות במאמר ויכלול בתוכו גם את השיטות בקצרה (אלה אם כן יש חשיבות לפירוט של שיטה).
* חשיבות המחקר – אופציונאלי, עד עמוד 1.
* תכניות להמשך הדוקטורט
* רפרנסים

אורך כללי מומלץ, כ-10 עמ' ( ברווח של 1.5 ובגודל פונט של 11 או 12) ללא איורים והמקרא.

דו"ח התקדמות נוסף ואחרון יוגש שנה לאחר מכן ובו ימליצו חברי הוועדה המלווה על ניסויים אחרונים ועל תחילת כתיבת הדוקטורט. הוועדה תתחשב בהחלטתה גם במצב הפרסומים של התלמיד. הוועדה המלווה תאשר את הגשת עבודת הדוקטור במידה ועבודת התלמיד פורסמה או נמצאת בשלב מתקדם לפני פרסום מדעי.

המנחה יאשר הדו"ח בחתימתו ויעבירו לוועדה היחידתית.

**נספח 3**

**הנחיות ודרישות לקראת הגשת עבודת הדוקטורט**

1. הכנת תזה
   1. עבודת דוקטור
   2. עבודת דוקטור המורכבת ממאמרים
2. הגשת תזה
3. תיקונים לעבודת הדוקטור
4. שכר לימוד

**1. הכנת התזה**:

עבודת הדוקטור תכלול את תוצאות המחקר של התלמיד וניתוח התוצאות תוך כדי דיון במשמעות ביחס לספרות המדעית בתחום ותוכיח הבנת שיטות העבודה, ושליטה בחומר הרקע ובספרות המקצועית בתחום המחקר.

על העבודה להיכתב כחיבור הנושא את עצמו (Self Contained) ביחס לאנשים הקרובים לתחום, בסגנון ברור. במידה ונכללה בעבודה תוצאת מחקר משותפת שבוצעה ע״י תלמיד אחר פרט למנחה, יצוין במפורש בעבודה בסמוך לכל תוצאה כזו שהתוצאה הושגה בשיתוף עם אחרים ועם מי. במקרה כזה, יצרף המנחה מכתב המפרט את תרומתו של התלמיד בהשגת התוצאה. בכל מקרה **אין לכלול אותן תוצאות בשתי עבודות שונות לדוקטורט (או מוסמך)**.

**1.1 עבודת דוקטור במתכונת רגילה**

המחקר יסוכם בחיבור מדעי הכתוב לפי נוהגי המבנה, המינוח וכללי הציטוט המקובלים בספרות המקצועית בתחום.

**מבנה עבודת הדוקטור:**

* ***דף שער***: יופיע בעברית ובאנגלית משני צידי העבודה בהתאם. בו יופיע לוגו אוניברסיטת תל אביב, המחלקה אליה משתייך התלמיד, שם בית הספר סגול למדעי המוח, נושא העבודה בעברית ובאנגלית, שם התלמיד, שם המנחה/מנחים וכן המשפטים: "חיבור לשם קבלת התואר "דוקטור לפילוסופיה" הוגש לסנאט אוניברסיטת תל-אביב- בתאריך:...". . **תבניות של דף השער בעברית ובאנגלית כקובץ וורד נמצאות באתר ביה"ס.**
* ***תודות:*** **לאחר השלמת תהליך השיפוט** ניתן להוסיף לעבודת המחקר עמוד הכולל הבעת תודה.
* ***תקציר*** (abstract): ייכתב בעברית ובאנגלית בהיקף של 1-2 עמודים ויסכם בצורה תמציתית את טענות העבודה ואת מסקנות המחקר.
* ***תוכן העניינים.***
* ***רשימות*** קיצורים, סמלים, איורים וטבלאות כמקובל בתחום המחקר.
* ***מבוא:*** ייתן תיאור מלא של מקורות המידע עליהם מסתמך המחקר, יסקור ויסכם את הידוע בספרות המדעית על התחום הנחקר ויציג את שאלות המחקר, הבעיה הנחקרת וההצדקה לחקור אותה. יש לציין את המאמרים עליהם התבססה עבודת התזה, ולסקור בקצרה את התוצאות בכל מאמר.
* ***היפוטזה, פרדיקציות ומטרות המחקר:*** פירוט מטרות העבודה, הנחותיה והדגשת התרומה המדעית שלה.
* ***שיטות המחקר:*** פירוט החומרים ושיטות העבודה שננקטו במהלך המחקר. יינתן מקום מיוחד לשיטות שפותחו במסגרת המחקר, או שיטות מוכרות ששונו במהלכו.
* ***מהלך המחקר ותוצאותיו***: מהלך המחקר ופירוט תוצאות הניסויים שנערכו ועיבוד התוצאות לצורך הסקת מסקנות, אותם ניתן להציג בפרק אחד או בכמה פרקים.
* ***דיון וסיכום:*** הפרק יכלול דיון ממצה ומקיף המציין את המסקנות ואת הסימוכין המדעיים המצדיקים את הסקתן, כמו גם את חידושי העבודה ומחקרי המשך אפשריים והתפתחויות נוספות העשויות לנבוע ממנה.
* ***רשימת מקורות***: הפרק יכלול פירוט ביבליוגרפי מלא של הספרות הנזכרת בעבודת המחקר ומקורות אחרים. הפירוט ייכתב על פי כללי הציטוט הביבליוגרפי הנהוגים.

היקף העבודה לא יעלה על 120 עמודים (לא כולל ביבליוגרפיה).

כמו-כן, בעבודת דוקטור:

* אין לשלב מאמר כמות שהוא כפרק בעבודה. ניתן לצרף מאמרים שפורסמו או התקבלו לפרסום רק בנספח לעבודה.
* אם תוצאות המחקר מוצגות בכמה פרקים, אין לחזור ולתאר את שיטות המחקר בכל פרק ופרק. כמו כן, אין לצרף רשימה ביבליוגרפית בסוף כל פרק, אלא יש לרכזה בסוף העבודה.

**1.2 עבודת דוקטור מורכבת ממאמרים**

**תנאים להגשת הבקשה**

* פורסמו או התקבלו לפרסום לפחות שלושה מאמרים מחקריים מקוריים (לא מאמרי סקירה) בכתבי עת (ולא בכנסים) מובילים בתחום, המקיימים הליכי שיפוט.
* לתלמיד תרומה מכרעת במאמרים. הוא מופיע כמחבר ראשון במאמרים אלה (להוציא מקרים שבהם סדר הופעת המחברים הוא אלפאביתי, או מקרים בהם המנחה מופיע ראשון).
* מאמר אחד בלבד מתוך השלושה, יכול להיות כזה שבו תרומת התלמיד מצוינת כ-Equal contribution.
* מאמר שבין מחבריו מספר תלמידי מחקר יוכל להופיע בעבודות הדוקטור של שני תלמידים בלבד, ובתנאי שלתלמידים אלה היתה תרומה ייחודית וחשובה Equal –contribution
* יובאו בחשבון אך ורק מאמרים שהתקבלו לפרסום או פורסמו לאחר קבלת התלמיד כ"תלמיד מחקר שלב א'" וקשורים לנושא עבודת הדוקטור כפי שאושר בהצעת המחקר.

**הגשת הבקשה**

הבקשה להגשת עבודה המורכבת ממאמרים תכלול מכתבי הסבר מאת התלמיד והמנחה בצירוף עותק של המאמרים:

1. **מכתב התלמיד** יתייחס לנושאים הבאים:
2. פירוט המאמרים והיכן פורסמו או התקבלו לפרסום (במאמרים שעדיין לא פורסמו יש לצרף אישור שהתקבלו לפרסום ממערכת כתב העת).
3. סדר הופעת המאמרים בעבודת המחקר: כיצד הם יוצרים מבנה המשכי והגיוני ועונים על הנושא שנחקר.
4. פרקים נוספים של תוצאות שלא נכנסו למאמרים ואמורים להיכלל בעבודת המחקר.
5. **מכתב המנחה** יכלול התייחסות למאמרים ולחלקו של התלמיד בכל מאמר לפי הפירוט הבא:
6. תרומת התלמיד לעבודת המחקר וכתיבת המאמר.
7. התייחסות לתרומה הייחודית של התלמיד למאמר כאשר התלמיד מבקש לכלול בעבודה מאמר שבו יש לו תרומה שווה עם מחבר נוסף Equal contribution -.
8. איכות כתבי העת בהם פורסמו המאמרים. בנוסף, יש לציין מהו דירוג כתב העת ומה ה"אימפקט פקטור" שלו לפי ה- [Web of Science](http://admin-apps.webofknowledge.com/JCR/JCR?PointOfEntry=Home&SID=V2SuonZHjWKvxJNQHBs).
9. **המלצת הוועדה היחידתית -** הוועדה היחידתית לתלמידי מחקר תשקול את בקשת התלמיד והמנחה, ובמידה שתחליט להיענות לבקשה, תמליץ לפני הוועדה האוניברסיטאית לתלמידי מחקר לאשר הגשת עבודת דוקטור המורכבת ממאמרים. הוועדה היחידתית תתייחס במכתבה גם לאיכות כתבי העת בהם פורסמו המאמרים.

**מבנה**

עם סיום הלימודים והמחקר יגיש התלמיד לוועדה היחידתית עבודת דוקטור המורכבת ממאמרים לפי המתכונת הבאה:

1. **מבוא** שיכלול התייחסות לנושאים אלה:

* סקירה נרחבת ועדכנית של תחום המחקר הכללי והצגת מטרות המחקר.
* סקירה כללית של המאמרים והתרומה של העבודה המוצגת בהם לתחום המחקר הכללי, הקשר ביניהם וכיצד הם יוצרים מבנה המשכי והגיוני.
* אם מדובר בעבודה ניסויית, תיאור שיטות המחקר שאינן מתוארות במאמרים, ובמידת הצורך תיאור מפורט יותר של שיטות העבודה, כולל אלו המופיעות במאמרים. יש לשים דגש בעיקר על שיטות שפותחו במהלך העבודה.

1. **המאמרים**

פרק זה יכלול את המאמרים, שיסודרו לפי רצף התקדמות המחקר, כאשר הם מהווים מחקר אינטגרטיבי אחד.

1. **תוצאות נוספות**

ניתן לשלב פרק נוסף שיכלול ממצאים נוספים רלבנטיים לעבודה שהושגו על ידי התלמיד במהלך המחקר.

1. **דיון וסיכום, כנהוג בתחום, שיכלול:**

* דיון כללי נרחב בתוצאות המחקר ובמשמעותן.
* משמעות התוצאות שהוצגו במאמרים.
* הבלטת החידושים ותרומתם לתחום.

1. **רשימת מקורות למבוא ולדיון וכאלה שאינם מופיעים במאמרים.**

בתחילת עבודת דוקטורט המורכבת ממאמרים ייכללו הפרקים הבאים (כמו בעבודת דוקטור רגילה)

* ***דף שער***: דף השער יופיע בעברית ובאנגלית ובו יופיע לוגו אוניברסיטת תל אביב, המחלקה אליה משתייך התלמיד, שם בית הספר סגול למדעי המוח, נושא העבודה בעברית ובאנגלית, שם התלמיד, שם המנחה/מנחים וכן המשפטים: "חיבור לשם קבלת התואר "דוקטור לפילוסופיה" הוגש לסנאט אוניברסיטת תל-אביב- בתאריך:...". (משני צידי העבודה. תבניות של דף השער בעברית ובאנגלית מופיעות בסוף המסמך.
* ***תודות:*** לאחר השלמת תהליך השיפוט ניתן להוסיף לעבודת המחקר עמוד הכולל הבעת תודה.
* ***תקציר*** (abstract): ייכתב בעברית ובאנגלית בהיקף של 1-2 עמודים ויסכם בצורה תמציתית את טענות העבודה ואת מסקנות המחקר.
* ***תוכן העניינים.***
* ***רשימות*** קיצורים, סמלים, איורים וטבלאות כמקובל בתחום המחקר.

**שפת העבודה**

עבודת הדוקטור המורכבת ממאמרים תיכתב בשפה האנגלית, אלא אם כן הוועדה אישרה לתלמיד לכתוב אותה בשפה אחרת.

**2. הגשת התזה:**

עם סיום הלימודים יגיש התלמיד לוועדת הדוקטורט את עבודת הדוקטורט בעותק אלקטרוני ובשני עותקים קשיחים.

המנחה יצרף חוות דעת מלאה וכן ימלא את הטופס המאשר כי העבודה הסתיימה וראויה להימסר לשיפוט.

כמו כן ימציא התלמיד:

* אישור על מתן הרצאה פומבית בביה"ס על עבודת הדוקטור.
* אישור תשלום שכ"ל (מזכירת תארים מתקדמים תוכל להשיג אישור זה לגבי תלמידים אשר הסדירו את תשלום שכר הלימוד שלהם מבעוד מועד).
* אישור החזרת ספרים לספריה (מזכירת תארים מתקדמים תוכל להשיג אישור זה לגבי תלמידים אשר החזירו מבעוד מועד את כל הספרים שברשותם ואינם חייבים כסף לספריה).

התלמיד יוודא שברשומת הלימודים שלו מתועדת השתתפותו בכל הקורסים הנדרשים להשלמת חובות השמיעה, בקורס כתיבה מדעית וכן השתתפות שוטפת בסמינר מדעי המוח.

לאחר אישור סופי של וועדת הדוקטורט יגיש התלמיד את כל החומר הנדרש לשיפוט עבודה ע"י הועדה האוניברסיטאית:

* עבודת הדוקטורט – בשני עותקים קשיחים
* דף השער והתקציר – בעברית ובאנגלית (מודפס ובמייל)
* CD או דיסק און קיי, עליו עותק pdf של העבודה
* קורות חיים ורשימת פרסומים (לפי הדוגמא שבסוף המסמך) (מודפס ובמייל)
* טופס הפקדת התזה בספרייה (אינטרנט), חתום על ידי התלמיד והמנחה/ים

**הנחיות טכניות לגבי עיצוב עבודת הדוקטור והדפסתה**

העבודה תודפס על נייר 4A בפונט דוד ברווח 1.5 (משני צדדים).

המספור הרץ של עמודי עבודת הדוקטור יתחיל בעמוד הראשון של המבוא ויסתיים בעמוד האחרון של רשימת המקורות.

העמודים הראשונים באנגלית (החל מהתקציר ועד רשימות הטבלאות) ימוספרו בנפרד בספרות רומיות.

העבודה צריכה להיות כרוכה בכריכה חמה, ולכלול את כל החלקים לפי הסדר הבא:

1. עמוד השער בעברית ובאנגלית – יופיע פעמיים: פעם אחת על הכריכה החיצונית ופעם נוספת – העמוד הראשון של העבודה בכל צד בשפה המתאימה. **יש להשתמש בתבניות שמופיעות באתר.**
2. עמוד ריק
3. תודות (אופציונאלי) - יופיעו בשני צידי העבודה - בעברית ובאנגלית בהתאם
4. עמוד ריק
5. תקציר – יופיע בשני צידי העבודה - בעברית ובאנגלית בהתאם
6. תוכן העניינים
7. רשימות קיצורים, סמלים, איורים וטבלאות כמקובל בתחום המחקר.
8. הקדמה
9. מטרות המחקר
10. שיטות וחומרים
11. תוצאות
12. דיון
13. רשימת מקורות

date:\_\_\_\_\_\_\_\_\_\_\_

**C.V.**

I.D. No.:   
Home address:  
Tel. No. (office, home, cell)  
E-mail:  
Date and place of birth:

**RESEARCH AREA**: (state the general area, like Algorithms, Complexity, Logic, Bioinformatics, Graphics, Neural networks, Vision, Compilation etc.)

**EDUCATION:**

Years B.Sc., Subject (e.g. Computer Science, Math…), (if relevant: Summa Cum Laude etc.)  
Place of Study (e.g. Tel-Aviv University)

Years M.Sc., subject, (if relevant: Summa Cum Laude etc.)  
 Place of study  
 Title of M.Sc. thesis:  
 Name of Supervisor:

**WORK EXPERIENCE:**

Dates Name of company etc., position held (e.g. programmer, team leader etc. There is no need to go into much detail about what you did there, anyway not more than 3 lines per entry).

**TEACHING EXPERIENCE:**

Topic of course (If you taught at another institute, name, in brackets, the inst. as well).

**AWARDS AND SCHOLARSHIPS:**

Date name of award

**CONFERENCES:**

Date name of conference name of university and country

**LIST OF PUBLICATIONS**

List items as following (including line breaks):

Names of authors (in the order they appear on the article)  
Title of article  
Place of publication (full reference: name of journal/conference, vol., page numbers, year).   
e.g. for Journals: Journal of Algorithm, vol. 25, 222-235 (2001).  
e.g. for Conferences: Proceeding of the 24th Annual ACM Symposium on the Theory of Computing (STOC), Victoria, Canada, 222-235, 1992.

Remarks:

1. Include also accepted and submitted papers.
2. Make the list chronological in order of appearance and separate journals from conferences (list first appeared, then accepted and finally the submitted papers).
3. For the accepted and submitted papers, specify “accepted” to or “submitted” to naming the journal or Conference.  
   e.g. Accepted (or submitted) to Journal of Algorithms  
   e.g. Accepted (or submitted) to ACM Symposium on the Theory of Computing 2005 (STOC’05)

**נספח 4 - הנחיות להגשת דו"ח רוטציה**

לאחר סיום כל רוטציה על הסטודנט/ית להגיש דו"ח מסכם לראשי התכנית.

כל דו"ח יקבל **הערכה בכתב מהמנחה** במעבדה, בה התקיימה הרוטציה.

הדו"ח יהווה סיכום של רוטציה (עד 4 עמודים) ויכלול:

1. תקציר של עד 250 מילים כולל: רקע, שיטות המחקר, תוצאות ומסקנות
2. הקדמה קצרה ומטרת המחקר – עד עמוד
3. שאלה מדעית
4. תוצאות
5. דיון

את הדו"חות יש להגיש לרותי וולף באמצעות דואר אלקטרוני: ruthiw@tauex.tau.ac.il

**נספח 5 - הנחיות לבניית המצגת לועדת הכשירות**

משך הזמן המוקצב לכל סטודנט הוא כ 30 דקות

**עלי הסטודנט להכין מצגת אחת באורך 10 דקות**

**שקופית 1: סיכום פרטים אישיים - מה למדת, במה התואר הראשון שלך, באילו מעבדות עשית רוטציות וכו'**

**שקופיות 2-4: סיכום הרוטציה בה אינך ממשיך/כה:  1. רקע, 2. מטרות + היפותיזה ושיטות 3. תוצאות**

**שקופיות 5-7: הצעת המחקר לעתיד, מבוססת על הרוטציה בה את/ה ממשיך/כה : 1. רקע, 2. מטרות + היפותיזה ושיטות 3. תוצאות צפויות והשלכות לעתיד**

את המצגת יש לשלוח במייל כקובץ power point  (לא קישור ל dropbox וכד')  לכתובת ruthiw@tauex.tau.ac.il